اساس القیاس

اساس القیاس یہ کتاب امام غزالی طوسی (وفات: 505ھ) کی تصنیف ہے اور اصولِ فقہ کے موضوع پر ہے۔
 تعارف 
محققین اس بات پر متفق ہیں کہ یہ کتاب امام غزالی کی تصنیف ہے۔ البدوی نے اپنی کتاب مؤلفات الغزالي میں اسے اُن تصانیف میں شامل کیا ہے جن کی نسبت غزالی کی طرف یقینی ہے اور مشہد العلاف نے بھی اس کی تائید کی ہے۔ کتاب کا نام بھی متفق علیہ ہے، کیونکہ خود غزالی نے اپنی مشہور کتاب المستصفى میں اس کتاب کا ذکر کرتے ہوئے لکھا: "ہم نے اس مسئلے کی تفصیل أساس القياس میں بیان کی ہے۔" غالب گمان ہے کہ غزالی نے یہ کتاب اپنی زندگی کے آخری ایام (تقریباً 500ھ) میں تصنیف کی۔
 مخطوطہ 
اب تک اس کتاب کا صرف ایک مخطوطہ دریافت ہوا ہے، جو استنبول کی سلیمانیہ لائبریری میں بشیر آغا مجموعے میں محفوظ ہے۔ مستشرق کارل بروکلمان نے اپنی کتاب تاریخ الأدب العربي میں اس مخطوطے کا ذکر نہیں کیا اور نہ البدوي نے۔ البتہ یسوعی محقق بویج اور رمضان ششن نے اپنی کتاب نوادر المخطوطات العربية میں اس کا ذکر کیا ہے۔

 طباعت 
یہ کتاب فہد بن محمد السدحان کی تحقیق سے 1413ھ / 1993ء میں مکتبہ العبیكان (ریاض) سے طبع ہوئی۔

 حوالہ جات 

زمرہ:اصول فقہ کی کتابیں
زمرہ:غزالی کی تصنیفات
زمرہ:تصویر کا متروک پیرامیٹر استعمال کرنے والے صفحات